《即事 其一》
清代·魏坤

薖轴寄间踪，岩峦快凭眺。素性厌嚣尘，林泉若相召。

每作蹇驴游，或为秋水钓。逸趣自悠然，情随意所到。

溪云与山色，俱足供诗料。吟罢暮天高，松风吹万窍。

作者简介：（1646—1705）浙江嘉善人，字禹平，号水村，魏大中侄孙。康熙三十八年举人，善古文诗词。交游甚广，足迹遍及南北。有《倚晴阁诗钞》、《秦淮杂咏》、《历山唱酬集》、《粤游纪程诗》、《水村琴趣》。